stanford-oval/wikipedia huggingface dataset:
יהדות קונסרבטיבית
בישראל

הקהילה הקונסרבטיבית הראשונה שקמה בישראל נקראת "אמת ואמונה". היא נוסדה בשנת 1936 בשכונת רחביה בירושלים על ידי עולים מגרמניה כקהילה ליברלית, לפי המתכונת המקובלת שם. רבה הראשון, הרב ד"ר יעקב דוד (קורט) וילהלם (גר'), היה בעל גישה רפורמית. עם עזיבתו ב-1949 על מנת לכהן כרב הראשי של שוודיה, החליף אותו סגנו השמרן, הרב אהרן פיליפ, ובית הכנסת הצטרף רשמית לתנועה הקונסרבטיבית.
ב-1972 היו בארץ ארבע קהילות. התנועה המסורתית בישראל הוקמה ב-1979 והמטה שלה ממוקם בלוד. כיום חברות בה כחמישים קהילות - רוב חברי קיבוץ חנתון נמנים עליה, ויש ריכוז גם בקטורה. רבני התנועה המסורתית, גברים ונשים, מוסמכים לרבנות בבית המדרש לרבנות ע"ש שכטר בירושלים. התנועה מפעילה תנועת נוער הנקראת נוע"ם (ראשי תיבות נוער מסורתי), שלה מעל 20 סניפים ברחבי הארץ, המקימה גם גרעיני נח"ל. כמו כן, פועלת גם תנועת הסטודנטים מרו"ם. התנועה הקונסרבטיבית מספקת שירותי דת לציבור הרחב, אם כי אינם מוכרים על ידי הרבנות הראשית לישראל. הגיור הקונסרבטיבי בישראל מוכר על ידי משרד הפנים, אך לא על ידי הרבנות, וגם הנישואין בתוך התנועה אינם מוכרים.
לקריאה נוספת

הרב אליוט דורף, Modern Conservative Judaism: Evolving Thought and Practice. האגודה היהודית להוצאה לאור/הוצאת אוניברסיטת נברסקה, 2018.
דיאנה אגרון

| --- | --- |

אגרון, 2014
 לידה:  30 באפריל 1986 (בת 38)  סוואנה, ג'ורג'יה, ארצות הברית ארצות הברית 
 סוגה מועדפת:  מוזיקת פופ, מוזיקת טרקלינים, ג'אז, מוזיקה קלה 
 מדינה:  ארצות הברית
 תקופת הפעילות:  מ-2006
 עיסוק:  רקדנית, זמרת, במאית, סופרת, מפיקה, דוגמנית, צלמת
 מקום לימודים:  תיכון ברלינגיים  Hebrew school 
 בן או בת זוג:  וינסטון מרשל (15 באוקטובר 2016–אוגוסט 2020)  אלכס פטיפר (2010–2011)  סבסטיאן סטן (2011–2012)  כריס אוונס (2011–אפריל 2011) 
 פרסים והוקרה:  פרס גילדת שחקני המסך 
 פרופיל ב-IMDb
 חתימה:   
 
דיאנה אליס אגרון (באנגלית: Dianna Elise Agron; נולדה ב-30 באפריל 1986) היא שחקנית, רקדנית וזמרת אמריקאית-יהודייה. ידועה בעיקר בזכות תפקידה בתור קווין פאבריי בסדרה המוזיקלית "Glee" ברשת FOX, ובתפקידה בתור שרה הארט בסרט המדע בדיוני "אני מספר ארבע".
ביוגרפיה

אגרון נולדה בסוואנה, ג'ורג'יה שבארצות הברית. אביה, רונלד ס. אגרון, הוא מנהל בענף המלונאות וממשפחה יהודית ממוצא אשכנזי. אימה, מארי (לבית בארנס), התגיירה עם נישואיה לאביה של דיאנה. סביה מצד אביה היגרו ממזרח אירופה, ושם משפחתם המקורי ברוסית היה "אגרונסקי". אגרון גדלה גם בסן פרנסיסקו ובסן אנטוניו. לה אח צעיר בשם ג'ייסון. היא למדה בבית ספר עברי בסופי שבוע, הלכה לבית ספר יסודי יהודי עד כיתה ג', ואף חגגה בת מצווה בבית כנסת רפורמי. כשהייתה בת 15, אביה חלה בטרשת נפוצה, מה שהוביל לכך שהוריה נפרדו.
קריירה > בטלוויזיה

אגרון הופיעה בתפקידי אורח בסדרות הטלוויזיה "Shark"‏, "קרוב לבית", "דרייק וג'וש", "CSI: ניו יורק" ו"מספ7ים", ובמספר פרקים בסדרה "ורוניקה מארס". היא הופיעה בעונה השנייה של סדרת גיבורי-העל "גיבורים" בתור דבי מרשל, המעודדת הראשית בקבוצת המעודדות של תיכון ורד.
החל ממאי 2009 כיכבה בשלוש העונות הראשונות של הסדרה של רשת פוקס "Glee" בתפקיד קווין פבריי, המעודדת המרושעת. החל מהעונה הרביעית הופיעה בסדרה כשחקנית אורחת, עד סיומה בשנת 2015. אגרון הופיעה עם שחקני הסדרה בשני מסעי הופעות בצפון אמריקה והממלכה המאוחדת ב-2010 וב-2011. למסע ההופעות השני יצא גם סרט, "Glee live - 3D movie concert", בו אגרון משחקת את עצמה\קווין פבריי.
קריירה > בקולנוע

אגרון השתתפה בסרטים רבים. ביניהם "TKO", "ארוחת ערב עם רפאל", "הרומנטיקנים", "הציידים" ו"Skid Marks". בנוסף, השתתפה בסרט הקצר "A Fuchsia Elephant", אותו גם ביימה וכתבה. ב-2010 היא שיחקה את נטלי בסרט "בורלסק". ב-2011 השתתפה בסרט המתח המדע-בדיוני "אני מספר ארבע". ב-2013 השתתפה אגרון בסרט "החבר'ה הרעים", לצד רוברט דנירו, מישל פיפר וטומי לי ג'ונס.
קריירה > מיזמים אחרים

אגרון דגמנה לצד שחקנים מ"אחת שיודעת" ו-"Glee" בקמפיין קיץ 2010 של "אושיין פסיפיק", וכן הופיעה בשערי מגזינים מפורסמים רבים, בהם Vogue, Elle, Flaunt, Glamour, Nylon GQ, קוסמופוליטן והרולינג סטון.
אגרון נכנסה לרשימת "הנשים היפות ביותר" של מגזין "פיפל", ונבחרה למקום ה-8 ברשימת האנשים היפים ביותר של אלן דג'נרס. אגרון הייתה מועמדת לפרס גילדת שחקני המסך מספר פעמים, וזכתה בו בשנת 2010.
ב-2010 ביימה את הווידאו קליפ לשיר "Body" של להקתה של חברתה הטובה תאו, "Thao with the Get Down Stay Down". ב-2013 השתתפה בווידאו קליפ "Just Another Girl" של להקת הקילרס, וב-2014 השתתפה בווידאו קליפ "I'm Not The Only One" של סם סמית'. בנוסף, הקימה אגרון אתר אינטרנט בשם "You, Me & Charlie" בו היא חושפת אמנים חדשים.
חיים אישיים

אגרון הייתה בזוגיות עם השחקן האמריקאי-יהודי דייב פרנקו בשנים 2008–2009. הייתה בזוגיות עם השחקן האנגלי אלכס פטיפר בשנים 2010–2011, השנים הכירו בצילומים של הסרט "אני מספר ארבע"', לאחר פרידתם יצאה אגרון עם השחקן האמריקאי סבסטיאן סטאן, בשנים 2011–2012.
ביולי 2015 החלה לצאת עם מוזיקאי האנגלי וינסטון מרשל, חבר הלהקה "ממפורד אנד סאנז", וב-15 באוקטובר 2016 השניים נישאו במרוקו. ב-2019 עברו לגור בנפרד, ונפרדו רשמית באוגוסט 2020.
אגרון היא צמחונית ותומכת בארגון "אנשים למען יחס מוסרי לבעלי חיים". אגרון גם תומכת בזכויות להט"ב, וכן בארגון "פרויקט טרוור" למניעת התאבדויות בקרב נוער להט"ב.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | כשזר מתקשר | מעודדת | ללא קרדיט |
| 2007 | T.K.O. | דיאנה |  |
| 2007 | Skid Marks | מייגן |  |
| 2009 | Scouts Honor | בחורה #2 |  |
| 2009 | A Fuchsia Elephant | שרלוט היל | סרט קצר; גם בימוי, תסריט והפקה |
| 2010 | הרומנטיקנים | מינו הייז |  |
| 2010 | בורלסק | נטלי |  |
| 2010 | Bold Native | סמנת'ה |  |
| 2011 | The Hunters | אליס |  |
| 2011 | אני מספר ארבע | שרה הארט |  |
| 2013 | החבר'ה הרעים | בלה בלייק |  |
| 2015 | מאחורי הרוכסן | דליה |  |
| 2015 | Tumbledown | פינלי |  |
| 2015 | חשופה | שרה ברטון |  |
| 2017 | The Crash | אמליה רונדארט |  |
| 2017 | אמונה במבחן | מרי גרייס |  |
| 2017 | Hollow in the Land | אליסון מילר |  |
| 2018 | ראלף שובר את האינטרנט | מגישת חדשות | דיבוב |
| 2019 | Against the Clock | טס צ'נדלר |  |
| 2019 | ברלין סיפור אהבה | קטרינה |  |
| 2021 | שבעה בייבי | קים בקט |  |
| 2022 | As Sick as They Made Us | אביגיל |  |
| 2023 | Clock | אלה פאטל |  |
| TBA | The Laureate | לורה רידינג |  |
| TBA | Acidman |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | קרוב לבית | נערה שיכורה | פרק: "Homecoming" |
| 2006 | CSI: ניו יורק | ג'סיקה גרנט | פרק: "Murder Sings the Blues" |
| 2006 | דרייק וג'וש | לקסי | פרק: "The Great Doheny" |
| 2006 | שארק (אנ') | ג'יה מאלון | פרק: "Love Triangle" |
| 2007–2006 | ורוניקה מארס | ג'ני בודוש | 3 פרקים |
| 2007 | גיבורים | דבי מרשל | 5 פרקים |
| 2007 | It's a Mall World | הרפר | פרק: "Dean the Ladies Man" |
| 2008 | מספ7ים | קאלי ראנד | פרק: "Jack of All Trades" |
| 2015–2009 | Glee | קווין פאבריי | תפקיד ראשי (עונות 1–3) תפקיד אורח (עונות 4–5) תפקיד משני (עונה 6); 74 פרקים |
| 2020 | רובוט צ'יקן | אמא של דרק / פוקימון נקבה | דיבוב; פרק: "Max Caenen in: Why Would He Know If His Mother's A Size Queen" |
CAMP

המבנה הכימי של המולקולה
המבנה המרחבי של המולקולה
cAMP ‏(ראשי תיבות של Cyclic adenosine monophosphate) היא מולקולה חשובה למספר רב של תהליכים ביולוגים. מולקולה זו היא נגזרת של אדנוזין טריפוספאט (ATP).
סנתוז

cAMP מופק ממולקולת ATP על ידי אדנילט ציקלאז (AC) שהוא חלבון הנמצא בממברנת התא, חלבון זה משופעל בעזרתם של ההורמונים גלוקגון ואפינפרין. בעת קישור הורמונים אל GPCR באתר המטרה שלהם על פני הממברנה החיצונית של התא, מתרחש שינוי בתוך התא המאפשר קישור של חלבון ממשפחת חלבוני ה-G לחלבון הממברנלי אדנילט ציקלאז ולהפעלתו.
בשלב הבא מתפצל הטרימר לשתי יחידות: יחידת אלפא ויחידה המורכבת מבטא וגאמא כך שהן מחוברות לדימר, חלבון אלפא (S) נודד לאדנילט ציקלאז ומשפעל אותו. בשלב זה אדנילט ציקלאז מושך אליו מולקולות ATP והופך אותם למולקולות cAMP. לתהליך זה ידועות שתי בקרות. הראשונה- המאפשרת את הפסקת אדנלט ציקלז, היא החלפה של GTP ל-GDP‏ G אלפא מתנתק מהחלבון ומתחבר שוב לטרימר ההתחלתי. 
דרך שנייה- היא תחרות של G אלפא (Q) אשר מתחרה על הקישור לאדנילט ציקלאז.
מפעילות

cAMP הוא שליח שניוני המשמש למעבר אותות תוך־תאים, כגון תרגום של מסרים המועברים על ידי הורמונים, למשל גלוקגון ואדרנלין שאינם יכולים לחדור את ממברנת התא. תכליתו של cAMP הוא בעיקר שפעול של PKA ‏(protein kinase A) ובקרה על התופעות הפיזיולוגיות המופיעות עקב הופעת ההורמון. כמו כן, הוא מבקר מעבר סידן דרך תעלות יוניות.
בבני אדם

אצל בני האדם cAMP משפעל את PKA, שבמצב הלא-פעיל הוא טטרהמר (מורכב מארבע תתי-יחידות). אנזים זה מורכב משתי תתי-יחידות רגולטוריות (בקרה) ושתיים קטליטיות, כיחידה C2R2. כאשר ביחידות הרגולטוריות ישנם אתרים הקושרים cAMP ואזור חלבוני המתאים בצורה קומפלימנטרית לאתרים הפעילים של היחידות הקטליטיות.
עם קבלת ההורמון, מתחיל סינתוז של cAMP אשר נקשר ליחידות הרגולטוריות, דבר המאפשר שינוי קונפורמציה וניתוק של היחדות הקטליטיות להמשך פעילות (זרחון חלבוני במקרה זה).
החלבונים המזורחנים יכולים להיות אחראיים על מספר פעולות המתרחשות בתא (לדוגמה הגברת הגלוקונאוגנזה).כמו כן ישנם חלבונים שבעת זירחונם נקשרים ל DNA וגורמים לביטוי מוגבר של גן מסוים. לא כל חלבוני קינאז מגיבים ל-cAMP: מספר חלבוני קינז אינם תלויים ב-cAMP לדוגמה פרוטאין קינאז C.
בחיידקים

רמת ה-cAMP משתנה בהתאם למצע הגידול של החיידק. בנוכחות גלוקוז, שהוא מקור האנרגיה הנפוץ ביותר בטבע, רמת ה-cAMP נמוכה. באופרון הלקטוז ישנו רפרסור היוצר מחסום פיזי שלא מאפשר ל-RNA פלימראז לשעתק את מקטע ה-DNA הנחוץ.
קומפלקס זה מאפשר קישור טוב ל-DNA. דוגמה לפעילות cAMP: ווסת חיובי של lac operon. בסביבה בה יש ריכוז נמוך של גלוקוז cAMP נקשר לאתר על CAP. החלבון הופך עצמו לפעיל ונקשר לאתר ספציפי ליד lac פרומוטור. צורה זו נוחה לרנ"א פולימראז להקשר בסמיכות לפרומוטור, על מנת להתחיל שעתוק של
lac operon. בריכוז גבוה של גלוקוז, ריכוז cAMP פוחת ו-CAP משתחרר מ-lac operon.
cAMP וסרטן

חוקרים סבורים כיום כי חוסר בקרה על רמות cAMP קשור להתפשטות סרטן בתאים נגועים.[דרוש מקור]
במוח

מחקרים בעת האחרונה מראים כי cAMP משפיע על תפקוד האונה הקדמית במוח שאחראית על המחשבות המורכבות שביכולתנו לבצע (רקמת הקורטקס הקדמית). פעילות רגולטיבית של תעלות יונות במוח (HCN) מבוצעת בנוכחות cAMP אשר מאפשר את פתיחתן. עליה לרמות גבוהות של cAMP מאלצות את התעלות להישאר פתוחות. דבר זה גורם לתאי המוח לתקשורת לקויה ובכך משתבשת פעילתו של המוח.
גלריה

cAMP represented in three ways
Adenosine triphosphate
סטוביס

| --- | --- |

 
 מאכלים
 סוג:  מנה על בסיס בקר, מנה על בסיס תפוח אדמה 
 מוצא:  סקוטלנד 
 מרכיבים עיקריים:  תפוח אדמה 
 
סטוביס (באנגלית: Stovies; גם stovy tatties, stoved potatoes, stoovers או stovocks) הוא מאכל סקוטי המבוסס על תפוחי אדמה.
מאפיינים

המתכונים והמרכיבים מגוונים מאוד, אך המנה מכילה תפוחי אדמה, שומן, בדרך כלל בצל ולעיתים קרובות חתיכות בשר. בגרסאות מסוימות, ניתן להוסיף גם ירקות אחרים.
תפוחי האדמה מבושלים בבישול איטי בסיר סגור (צלי קדירה) עם שומן (ניתן להשתמש בשומן חזיר, בשר בקר או חמאה) ולעיתים קרובות כמות קטנה של מים או לפעמים נוזלים אחרים, כגון חלב, ציר או ג'לי בשר. ניתן להגיש סטוביס בליווי בשר קר או עוגות שיבולת שועל ולפעמים עם סלק כבוש.
"בתנור" פירושו "להתבשל" בסקוטית. המונח הוא מהתואר הצרפתי étuvé שמתורגם כצלוי (בתנור). גרסאות ללא בשר עשויות להיקרא רגליים יחפות ואלה עם בשר כבעלי נעלי עקב גבוה.
היסטוריה

סטוביס מוגש בסקוטלנד בדרך כלל בימי שני ולפעמים בשלישי, על כן ישנה גרסה מקומית שהמאכל הוא בעצם ניצול שאריות הבשר מיום ראשון (יום המנוחה), שכדי לנצלן מוסיפים להן תפוחי אדמה וכרוב או בצל והם נאפים בתנור או על כיריים.
הערות שוליים

1 2 3 4 5 6 7  McNeill, F. Marian (1929). The Scots Kitchen.
1 2 3  The Concise Scots Dictionary, p675, Mairi Robinson (editor) (1985)
1 2 3  "Stove". Weba.rchive.org. אורכב מ-המקור ב-2007-09-26. נבדק ב-4 בנובמבר 2021. {{cite web}}:  (עזרה)
1 2  Maw Broon (2007). Maw Broon's Cookbook. Waverley Books; (18 Oct 2007) מסת"ב 1-902407-45-8, p18, 19
↑  S.W.R.I. (1977). S.W.R.I. Jubilee Cookery Book. Edinburgh: Scottish Women's Rural Institutes; Reprint of 8th Edition (1968), p60
↑  Humphreys, Rob; Reid, Donald (7 בפברואר 2004). The Rough Guide to Scottish Highlands & Islands. Rough Guides. ISBN 9781843532699 – via Google Books. {{cite book}}:  (עזרה)
↑  Cameron, David Kerr (3 במרץ 2016). Willie Gavin, Crofter Man: A Portrait of a Vanished Lifestyle. Birlinn. ISBN 9780857903297 – via Google Books. {{cite book}}:  (עזרה)
↑  Lee, Rachel. "Forres Academy welcomes all to celebrate with special 50th anniversary ceilidh". Pressandjournal.co.uk.
↑  "Watch Glen Moray's Graham Coull take on a box of oatcakes". Thespiritsbusiness.com. 31 ביולי 2018. {{cite web}}:  (עזרה)
↑  Mason, Callum (10 באוקטובר 2016). "Scots chef becomes internet sensation with hilarious recipe videos". Deadlinenews.co.uk. {{cite web}}:  (עזרה)
↑  Fladmark, J. M. (7 בפברואר 1998). In Search of Heritage: As Pilgrim Or Tourist?. Donhead. ISBN 9781873394243 – via Google Books. {{cite book}}:  (עזרה)
↑  Silva, Ana Da. "Restaurant Review: Treasure trove of tasty treats at Howies, Aberdeen". Eveningexpress.co.uk.
↑  "Dictionary of the Scots Language :: DOST :: Stove v." Dsl.ac.uk.
↑  McNeill, F. Marian (1929). The Scots Kitchen. Edinburgh: Mercat. p. 148. STOVED: Fr. étuvé
↑  "étuvée - translate French to English: Cambridge Dictionary". Dictionary.cambridge.org.
↑  "English Translation of "étuvée" - Collins French-English Dictionary". Collinsdictionary.com.
סטוביס תוצרת בית, בתוספת יוצאת דופן של אפונה
סטוביס עם שאריות בקר ועוגות שיבולת שועל
פסל (יצירה)

פסל האחדות בהודו, אשר נחנך ב-2018, הוא הפסל הגבוה ביותר בעולם
הפסל הרמס נושא את דיוניסוס התינוק פוסל על ידי פרקסיטלס במאה ה-4 לפני הספירה ונמצא כיום במוזיאון הארכאולוגי של אולימפיה ביוון
פֶּסֶל הוא ייצוג תלת־ממדי של אדם, בעל חיים, אל או דמות מיתית אחרת שנוצר בדרך כלל כתוצאה מפיסול, גילוף או יציקה של חומרים עמידים שונים כמו אבן, מתכת, עץ או חימר. לרוב הפסלים הם בגודל הטבעי של האובייקט. פסל אשר קטן באופן מהותי מהגודל הטבעי של האובייקט מכונה לרוב פסלון או צלמית, בעוד שפסל אשר גדול פי שניים או יותר מהגודל הטבעי של האובייקט מכונה לרוב פסל ענק.
פסלים נוצרו על ידי תרבויות רבות מהתקופה הפרהיסטורית ועד ימינו. הפסל העתיק ביותר שנמצא עד היום נוצר לפי ההערכות לפני כ-30,000 שנים. הפסלים משרתים מטרות שונות כולל פולחן דתי וכמו גם הנצחה של דמויות היסטוריות ואירועים היסטוריים שונים. פסלים רבים מוצבים במקומות ציבוריים כאמנות ציבורית. הפסל הגבוה בעולם, פסל האחדות, הוא בגובה 182 מטרים והוא ממוקם בקרבת סכר סרדר סרובר בגוג'ראט שבהודו.
היסטוריה > בתקופה הפרהיסטוריות

ונוס מברכת רם, אשר התגלה בשנת 1981 בבריכת רם שברמת הגולן ואשר הוא ככל הנראה פסלון שנוצר על ידי ציידים-לקטים מהמין הומו ארקטוס לכל הפחות לפני כ-230,000 שנים. אם מדובר אכן בפסלון שנוצר על ידי בני אדם זהו הפסלון העתיק ביותר בעולם.
הפסלונים ארי-אדם ממערת שטאדל וונוס מהוהל פלס (אנ'), שניהם מגרמניה, הם הפסלונים העתיקים ביותר בעולם שבוודאות נוצרו על ידי בני אדם. הפסלונים נוצרו לפי ההערכות לפני כ-35,000 עד 40,000 שנים.
הפסל העתיק ביותר בגודל טבעי הוא הפסל "איש אורפה" אשר התגלה בטורקיה ולפי ההערכות נוצר בסביבות 9,000 לפני הספירה.
היסטוריה > בימי קדם > דת

לאורך ההיסטוריה יצירת פסלים הייתה בפעמים רבות קשורה לפולחן דתי בתרבויות שונות כמו בין היתר התרבויות של מצרים העתיקה, הודו העתיקה, יוון העתיקה ורומא העתיקה. הפסלים המצריים בהם הפרעונים מוצגים כספינקסים קיימים עוד מתקופת הממלכה הישנה, ופסל הספינקס העתיק ביותר הוא זה של פרעה ג'דפרה ששלט במצרים לפי ההערכות בסביבות שנת 2575 לפני הספירה. הפסל העתיק ביותר של פרעה צועד מתוארך לתקופת שלטונו של סנוסרת הראשון (ששלט במצרים לפי ההערכות בין 1947 לפנה"ס עד 1911 לפנה"ס) והוא מוצג כיום במוזיאון המצרי בקהיר. בתקופת הממלכה התיכונה (שהחלה בסביבות 2000 לפני הספירה) נוצרו במצרים בעיקר פסלי גושים(אנ') אשר היו הסוג הנפוץ ביותר של פסלים במצרים עד לתקופה התלמית (בסביבות שנת 300 לפני הספירה).
כמו כן, בחלל הפנימי הראשי במקדשים הרומיים ובמקדשים היוונים היה נהוג להציב פסל של האל לה הוקדש המקדש. במקדשים המרכזיים הפסלים הללו יכלו אף להיות גדולים פי כמה מהגודל הטבעי של בני אדם. במקרים רבים נוצרו באותה העת גם פסלים של אלים לאורך הקירות של המקדשים.
פסל האל העתיק ביותר ברומא היה פסל הברונזה של קרס שנוצר בשנת 485 לפני הספירה. הפסל העתיק ביותר ברומא הוא כעת הפסל של דיאנה אלת הציד הרומאית אשר נמצא בגבעת אוונטינו.
היסטוריה > בימי קדם > פוליטיקה

ביוון העתיקה וברומא העתיקה נוצרו בפעמים רבות גם פסלים ציבוריים של פוליטיקאים ואנשי עסקים יוונים או רומאים בולטים (אשר לרוב תרמו סכומים גדולים למימון מיזמים ציבוריים שונים), אשר הוצבו בפורום המקומי או בשטח אחד המקדשים, והדבר סייע לחזק את המעמד של אותם האישים באותן החברות.
חלק מאתרי פלאי העולם כוללים גם פסלים מהעת העתיקה, כאשר הקולוסוס מרודוס ופסל זאוס באולימפיה הם בין שבעת פלאי תבל של העולם העתיק.
היסטוריה > בתקופת ימי הביניים

בעוד שבאופן כללים נוצרו פסלים רבים במהלך תקופת ימי הביניים באירופה, באותה התקופה לרוב האמנים לא נהגו ליצור פסל של אדם אחד, למעט כאשר נוצרו פסלים ישו על הצלב או של מרים הבתולה. צלב גרו, שנוצר במאה ה-10 ומוצב בקתדרלת קלן בעיר קלן שבגרמניה, הוא מהפסלים הגדולים ביותר של ישו הצלוב שנוצר בתקופת ימי הביניים. בתקופת ימי הביניים פסלים עומדים בגודל מלא של קדושים ושל שליטים היו נדירים למדיי. בעוד שהדבר היה נפוץ יותר בקרב קברים של בני מלוכה במאות השנים לפי כן, החל מהמאה ה-14 פסלים של אישים אשר שכבו על גבי מצבות היו נפוצים למדיי עבור אנשים עשירים רבים.
במהלך התקופה הביזנטית הייתה דעיכה ניכרת ביצירה של פסלים, על אף שבאותה התקופה כן המשיכו ליצור פסלים של קיסרים. אחד מהפסלים הנודעים יותר מהתקופה הביזנטית הוא פסלו של יוסטיניאנוס הראשון (שנוצר במאה השישית) אשר היה מוצב בכיכר מול האיה סופיה עד לכיבוש קונסטנטינופול במאה ה-15. ניתן לייחס את הדעיכה ביצירת הפסלים בתקופה הביזנטית בין היתר בכך שהכנסייה ייחסה באותה העת פסלים לפולחן אלילים. על אף שלא היה באותה התקופה איסור כללי ליצירת פסלים, לא נהגו לעודד זאת במהלך אותה התקופה. יוסטיניאנוס הראשון היה אחד הקיסרים האחרונים שעבורו נוצר פסל בגודל מלא, ופסלים חילוניים בכל גודל כמעט ולא היו קיימים בעקבות תקופת האיקונוקלאזם, ובעקבות כך הידע והמיומנויות של פסלים רבים מהתקופה שקדמה לתקופת האיקונוקלאזם נעלמו.
היסטוריה > בתקופת הרנסאנס

יצירת פסלים עומדים הייתה פופולרית במיוחד באמנות הרנסאנס האיטלקי. כמה מהפסלים המוכרים ביותר מאותה התקופה הם הפסלים שנוצרו על ידי הפסלים האיטלקים דונטלו ומיכלאנג'לו.
מגמות אלו התגברו באמנות הבארוק, כאשר כל השליטים רצו פסלים בדמותם, וכאשר באותה התקופה הכנסיות הקתוליות התמלאו בהמוני פסלים של קדושים נוצרים. לאחר הרפורמציה הפרוטסטנטית הפסלים נעלמו ברובם מהכנסיות הפרוטסטנטיות, למעט מספר מקרים יוצאי דופן בכנסיות לותרניות גדולות.
בסוף המאה ה-18 ובמהלך המאה ה-19 נוצרו פסלים ציבוריים רבים יותר של דמויות ציבוריות וכמו גם של מלכים, פוליטיקאים, גנרלים, בעלי אדמות, ובסופו של דבר גם של אמנים וסופרים. בעקבות מלחמת העולם הראשונה נוצרו אנדרטאות רבות, דבר שלא היה נפוץ לפני כן, ולעיתים רבות הן הכילו פסלים של חיילים גנריים.
היסטוריה > בתקופה המודרנית

במקרים רבים הדמויות האנושיות בפסלים המודרניים אינם אמורים להיראות מציאותיות כפי שהיה נהוג בפיסול לאורך רוב ההיסטוריה - במיוחד במקרים של פסלים שנוצרים לפי האסכולה הפוטוריסטית והקוביסטית. החל משנות ה-20 וה-30 של המאה ה-20 החלו להיווצר כמות גדולה בהרבה של פסלים שהיו מופשטים במיוחד.
גלריה

הצלמית הפרהיסטורית ארי-אדם ממערת שטאדל, אשר נוצרה משנהב ממותה, נוצרה לפי ההערכות בסביבות 40,000 לפנה"ס עד 35,000 לפנה"ס
הצלמית הפרהיסטורית ונוס מדולני וייסטוניצה נוצרה לפי ההערכות בין 29,000 לפנה"ס ל-25,000 לפנה"ס
הצלמית הפרהיסטורית ונוס מווילנדורף נוצרה לפי ההערכות בין 24,000 לפנה"ס ל-22,000 לפנה"ס
פסלי עין ע'זאל נוצרו לפי ההערכות במהלך האלף ה-7 לפנה"ס לערך בעין ע'זאל שבירדן
הספינקס הגדול של גיזה, אשר לפי ההערכות נוצר במהלך המאה ה־26 לפנה״ס, הוא אחד מהמבנים הגדולים ביותר בעולם שנחצבו מסלע יחיד
הפסל הרכב מדלפוי, אשר נוצר בשנת 474 לפני הספירה, מוצג כיום במוזיאון הארכאולוגי של דלפי שביוון
הפסל ונוס ממילו, אשר נוצר לפי ההערכות במאה ה-2 לפנה"ס, מוצג כיום במוזיאון הלובר
פסל לאוקואון ובניו, אשר מתוארך לשנת 50 לספירה, מוצג כיום בבוותיקן
Tōdai-ji פסל הבודהה הגדול במקדש הבודהיסטי טודאי-ג'י אשר בנארה שביפן. הפסל נוצר בסביבות המאה ה-8 לספירה
פסלי מואי באי הפסחא. הפסלים נוצרו לפי ההערכות בין המאה ה-13 עד סוף למאה ה-15
פסל הבודהה הגדול בקוטוקו-אין שביפן. הפסל נוצר במהלך המאה ה-13
פסל החירות בנמל ניו יורק שבארצות הברית נוצר על ידי הפסל הצרפתי פרדריק אוגוסט ברתולדי ונחנך במקור בשנת 1886
פסל שועי העיר קאלה של אוגוסט רודן נוצר במהלך שנות ה-80 של המאה ה-19 בלונדון
פסל הברונזה של רוברט ברנס, אשר נוצר בשנת 1892, וממוקם באברדין שבסקוטלנד
פסל של הצאר הרוסי אלכסנדר השני, אשר נוצר בשנת 1894 ומוצב בכיכר הסנאט בהלסינקי שבפינלנד
פסלו של אוגוסט רודן האדם החושב אשר נוצר בשנת 1880
פסלו של הנס אגדה בבירת גרינלנד נוק. הפסל נוצר בשנת 1921
פסל ישו הגואל בריו דה ז'ניירו שבברזיל. הפסל נחנך בשנת 1931
בודהה של מקדש המעיין, אשר בגובה 128 מטרים, הוא הפסל השני בגובהו בעולם. הפסל אשר נמצא במחוז לושאן שבסין נחנך בשנת 2002.
ראו גם

פיסול
הערות שוליים

↑  Venus of Berekhat Ram (230-700,000 BCE) cork.com
↑  "Lion man takes pride of place as oldest statue" by Rex Dalton, Nature 425, 7 (4 September 2003) doi:10.1038/425007a also Nature News 4 September 2003
↑  "Ice Age Lion Man is world's earliest figurative sculpture" by Martin Bailey, The Art Newspaper 31 January 2013
↑  ""It must be a woman" - The female depictions from Hohle Fels date to 40,000 years ago..." Universität Tübingen. יולי 22, 2016. אורכב מ-המקור ב-אוקטובר 11, 2016. נבדק ב-יולי 26, 2016.
↑  The Egyptian Museum in Cairo by Abeer El-Shahawy and Farid Atiya (10 November 2005) ISBN 9771721836 page 117
↑   The Oxford Encyclopedia of Ancient Egypt by Donald B. Redford (15 December 2000) ISBN 0195102347 page 230
↑  Egyptian Statues by Gay Robins (4 March 2008) ISBN 0747805202 page 28
↑  Famous Firsts in the Ancient Greek and Roman World by David Matz (Jun 2000) ISBN 0786405996 page 87
↑  The Art of Rome c.753 B.C.-A.D. 337 by Jerome Jordan Pollitt (30 June 1983) ISBN 052127365X page 19
↑  Byzantine Art by Charles Bayet (1 October 2009) ISBN 1844846202 page 54
↑  Giedion-Welcker, Carola, ‘’Contemporary Sculpture: An Evolution in Volume and Space, A revised and Enlarged Edition’’, Faber and Faber, London, 1961 pp. X to XX
| פיסול |
| --- | --- | --- |
| העת העתיקה | פיסול פרהיסטורי • פיסול מצרי • פיסול יווני • פיסול רומי |  |
| ימי הביניים | פיסול ביזנטי • פיסול רומנסקי • פיסול גותי |  |
| העת החדשה | פיסול של תקופת הרנסאנס • פיסול של תקופת הבארוק • פיסול נאו קלאסי |  |
| המאה ה-20 | פיסול אימפרסיוניסטי • פיסול מודרניסטי • פיסול פוטוריסטי • רדי מייד • אמנות אדמה • וידאו ארט • מיצג • מיצב |  |
| סגנונות מקומיים | פיסול ישראלי |  |
| קטגוריות עיקריות | פַּ‏‏סָּ‏‏‏‏‏לים • פסלים (יצירות) • טכניקות פיסוליות   ראו גם: פורטל:אמנות |  |
| --- | --- |
בקרת זהויות :  NLI: 987007531885805171  BNE: XX527313  BnF: cb119333152 (data)  GND: 4129665-5  LCCN: sh85127595  LNB: 000298348  NKC: ph125739 
הפסל "איש אורפה"(אנ') בטורקיה הוא הפסל העתיק ביותר בגודל טבעי אשר נוצר לפי ההערכות בסביבות 9,000 לפני הספירה
"דוד" של מיכלאנג'לו, 1504, אשר מוצג באקדמיה לאמנות של פירנצה
בית משכית

| --- | --- |

בית משכית כפי שהוא נראה כיום
 מידע כללי
 סוג:  אתר היסטורי
 שימוש:  קונסוליה, בית מלון, משרד מערכת עיתון, חנות
 על שם:  משכית 
 כתובת:  רחוב הרב קוק 10
 מיקום:   ירושלים
 מדינה:  ישראל ישראל
 הקמה ובנייה
 סגנון אדריכלי:  רנסאנס
 
 קואורדינטות:  31°46′58″N 35°13′12″E﻿ / ﻿31.78283°N 35.21995°E﻿ / 31.78283; 35.21995
  (למפת ירושלים מוגדלת) בית משכית(למפת ירושלים רגילה) בית משכית(למפת הרי ירושלים רגילה) בית משכית(למפת הרי ירושלים מוגדלת) בית משכית
 
בית משכית הוא בניין ששימש בעבר כבית הקונסול האוסטרי. הוא שוכן ברחוב הרב קוק 10, בירושלים, על יד בית הרב קוק.
היסטוריה

בשנת 1847 החליטה הקיסרות האוסטרית לחזק את מעמדה באימפריה העות'מאנית. הקנצלר מטרניך הורה לקונסול האוסטרי בביירות, הברון אדלבורג, לארגן מחדש את הקונסוליות האוסטריות במזרח התיכון, ובמסגרת זו נפתחה קונסוליה אוסטרית בירושלים. הקונסוליה נפתחה לאחר חמש שנים של בנייה ותכנון, בשנת 1872, קרוב לשער שכם.
בשלהי התקופה העות'מאנית החלו הקונסוליות במעבר לבתי קונסוליות חדשים שנבנו עבורם מחוץ לחומות העיר העתיקה. בין השאר, נבנה מבנה חדש גם עבור הקונסוליה האוסטרית, והם בחרו לשכן את עצמם בבית ברחוב הרב קוק.[דרושה הבהרה] על הקונסוליה שמרו חיילים אוסטרים, שנקראו הקרבניארי. מאוחר יותר, עזבה הקונסוליה האוסטרית את הבית והוא נהפך למלון בשם לבנון.
לאחר מלחמת העצמאות השתכנה במקום הפנימייה של ישיבת הרב קוק. לאחר מכן שימש הבית את הקופטים הירושלמים כמנזר. כאשר הקופטים עזבו גם הם את הבית, הוא נשאר נטוש במשך מספר שנים. כמה שנים מאוחר יותר, הבית שימש את מערכת עיתון הג'רוזלם פוסט. גם ימיהם של מערכת העיתון בבית לא האריכו, והם נטשו את המקום אחרי שנים בודדות. ב-1963 שופץ המבנה והיה פתוח לביקורי הציבור.
מאירה גרא, שניהלה את חנות משכית, הייתה זו שהציעה את הרעיון להפוך את בית משכית לחנות של חברת "משכית". היא גייסה למאמץ את רות דיין, והן הפכו את המבנה לחנות ולתצוגה של מוצרי טקסטיל וצורפות. בית משכית שימש בראשותה של רות דיין חנות לעבודות אומנות שהכינה וקנתה.
עיצוב המבנה

הבית בנוי בסגנון הרנסאנס. החלונות כוללים סורגים מקושטים בידי עיטורי אבן וברזל ודלתות העץ מקושטות בידי גילופים.
לקריאה נוספת

אלי שילר, קרדום: דו ירחון לידיעת הארץ - ירושלים: בניינים בעיר החדשה, הוצאת אריאל, ת.ד. 3328, ירושלים, מאי 1984